พอดีไปถอนฟันมาวันที่10มี.ค. แล้วปวดฟันมาก จึงกลับไปพบแพทย์วันที่12มี.ค. ได้ทำการฉีดยาชาพร้อมขูดโพรงฟันให้ใหม่ พอมาวันนี้วันที่16 มี.ค. กลับมีรอยขาวๆอยู่ตรงเพดานข้างซ้ายตรงถอนฟัน แล้วมีอาการเจ็บแสบ อยากทราบว่าเกิดจากอะไรคะ ปกติไหม
สวัสดีค่ะ จุดขาวๆที่เพดานข้างซ้ายดังกล่าวมานั้น ไม่แน่ใจว่าเป็นจุดตรงกับที่ทันตแพทย์ได้ทำหัตถการมาให้ล่าสุดหรือไม่ ถ้าใช่ก็อาจจะเป็นรอยเข็มหรือเนื้อเยื่อรอบๆอักเสบจากการฉีดยาได้ แต่ถ้าไม่ตรงกับตำแหน่งดังกล่าว สาเหตุอื่นๆเช่น เชื้อราในช่องปาก การติดเชื้อแบคทีเรีย การทำความสะอาดช่องปากที่ไม่ดีพอเกิดเป็นคราบขาวเป็นต้นแนะนำว่าถ้ามีอาการเจ็บแสบ ปวดบวมมากนั้น อาจจะไม่ใช่ภาวะปกติ และอาจมีการอักเสบหรือติดเชื้อบริเวณดังกล่าว ควรกลับไปพบทันตแพทย์ที่ดูแลเพื่อตรวจเพิ่มเติมเบื้องต้นทำความสะอาดช่องปากด้วยการแปรงฟันวันละ 2 ครั้ง รับประทานอาหารอ่อนๆที่ไม่ทำให้เกิดการเสียดสีเพิ่มเติม รับประทานยาแก้ปวดได้